गोदान दिल्लि, 21 जुन, 2022: भारतनि गोख्रों क्रिकेट गेलेगिरि आरो हान्जानि केप्तेइन रोहित आरो विराटनि हेंथायै BCCI आ गोख्रों राहा लागोन।  नाथाइ मानि थाखाय बे थांखिखौ लानो गोनां जाखो BCCI आ मिथिनो मोन्नाय बायदिब्ला बिसोर सानै गेलेगिरिनि माखासे सावगारिया समाजारि खौरां बिजोङाव गोबां गोसारनायखौ नुनो मोन्दों।  समाजारि खौरां बिजोङाव सावगारि गोसारनायखौ लानानै BCCI आ गोजोन्नाय मोनाखै बिनिखायनो बे गोख्रों राहाखौ लागोन होन्ना मिथिनो मोन्दों।  मिथिनो मोन्दोंदि फैगौ 1 जुलाइनिफ्राय 17 जुलाइसिम क्रिकेट गेलेनाय बादायलायनाय जागोन।  नाथाइ इंलेन्ड सौहैनायनि उनावनो भारतनि क्रिकेट गेलेगिरि हान्जानि केप्तेइन रोहित आरो विराटमोनहा BCCI जों गोख्रों राहा लाजानो नायगिरदों।
 बिथांमोनहा खेला जायैनि सिगांनो लन्डननि लामायाव बेरायदोंमोन आरो माक्स गानालासेनो सावगारिबो सेबखाङो बेखौ मिथिनो मोन्नानै BCCI आ एसेबो गोजोन्नाय मोनाखै आरो बिसोरनि हेंथायै गोख्रों राहा लानो थांखि लायो।  गेलेगिरि हान्जानि गागि गेलेगिरि जानानै बेबायदि आखुथाइखौ दिन्थिनायनि थाखाय बर्डआ गोजोन्नाय मोनाखै आरो थाबैनो बिसोरनि सायाव गोख्रों राहा लानो थि खालामदों।  BCCI नि गोजौ बिबानगिरिआ इनसाइडस्पोटर्स नि सिगाङाव बुंदोंदि इंलेन्डआव करनानि थासारिआ खम जादोंब्लाबो गेलेगिरिफोरा सांग्रांथिखौ लाखिनांगौ आरो गेलेगिरि हान्जाखौ सांग्रांथिखौ मानिनानै सोलिनांगौ। 